Mai săraci, dar mai cinstiți! Ce a făcut o româncă după ce a găsit un portofel cu 19.000 de euro.
Un portofel uitat ar fi returnat mai degrabă în România decât în SUA. Româncă: "M-am gândit la necazul celuilalt". Femeia câștigă 1.500 de lei pe lună vânzând ziare.
Cât de cinstiți sunt românii? Poate nu la fel de cinstiți ca elvețienii, dar în niciun caz nu suntem la coada clasamentului. Un clasament rezultat după un experiment făcut în 40 de țări, în care au fost "pierdute" 17 mii de portofele, cu diverse sume de bani.Ne-au depășit țările nordice, dar și europeni mai de-ai noștri – polonezii, cehii, sârbii și croații. În schimb, un portofel pierdut ar fi mai degrabă returnat de un român decât de un englez, un american sau un italian. Și sunt multe țări cu pretenții sub noi.Un caz cât se poate de real. O femeie din Iași, care câștigă 1.500 de lei pe lună vânzând ziare, a returnat un portofel cu 19 mii de euro.Ana Manole, a returnat un portofel cu 19.000 de euro: "Poate alții ar fi luat banii…Eu nu. Sincer, m-am gândit la necazul celuilalt".